สวัสดีครับ อันนี้เป็นครั้งแรกที่ถามในเว็บนะครับ คือผมมีเพศสัมพันธ์วันที่ 11 ตอนตี3 (ต่อกับเช้า12) ซึ่งมีการป้องกันโดยการใส่ถุงยาง แต่สรุปว่าถุงแตกครับ ตอนเช้าผมเลยไปซื้อยาคุมฉุกเฉิน ซึ่งทานหลังจากถุงยางแตกประมาณ5ชมครับ แล้วทานเม็ดที่สองปกติครับ ก็คือผมทานใน24 ชม หลังจากมี่เพศสัมพันธ์ คือผมสงสัยดังนี้ครับ 1) ป้องกันถูกแล้วใช่ไหมครับ 2)หลังจากทานเม็ดที่สองไป อีกสอง ชม ไปดื่มแอลกอฮอล์จะมีผลไหมครับ ไม่มีการอ้วกแต่อย่างใด 3) แฟนผมมีประจำเดือนวันที่27 กพ แล้วผมมีเพศสัมพันธ์วันที่11 ก็คือ 13 วันผมกังวลว่าจะตรงกับช่วงตกไข่ ซึ่งปกติแฟนมีประจำเดือนเฉลี่ย 22-23 วันต้อรอบครับ ซึ่งที่ผมกังวลคือถ้ามันตรงกับวันไข่ตก แล้วทานยาไปยาจะออกฤทธิ์ไหมครับ จะทันไหมครับ 4) อสุจิใช้เวลาไปหารังไข่กี่ ชม หรอครับ ผมได้ทานยา5 ชม หลังจากมีการหลั่งซึ่งถุงยางแตกครับ
สวัสดีค่ะ madddoxการใช้ยาคุมฉุกเฉินเพื่อป้องกันการตั้งครรภ์หลังจากมีเพศสัมพันธ์ไปแล้วนั้น ถ้าใช้อย่างถูกต้อง ภายใน 72 ชั่วโมง หลังมีเพศสัมพันธ์ โอกาสตั้งครรภ์มีน้อย ประสิทธิภาพยาจะอยู่ที่ประมาณ 80-90% ค่ะโดยจากคำถามนั้น ถ้าได้กินเม็ดแรกภายใน 72 ชั่วโมง และเม็ดที่สองห่างกันตามที่ข้างฉลากกำหนดก็คือส่วนใหญ่จะเป็นที่ 12 ชั่วโมง ไม่มีอาการอาเจียนภายใน 30 นาทีหลังจากนั้น ก็ถือว่าทานถูกต้องค่ะ การดื่มแอลกฮอล์ตามไปหลังจากนั้น 2 ชั่วโมง ถ้าไม่ได้ดื่มมาก มีผลต่อการดูดซึมยาได้น้อยไม่แนะนำให้ทำการนับวันเพื่อป้องกันนะคะ ปกติไข่จะตกประมาณวันที่ 14 นับจากวันแรกที่มีประจำเดือน ถึงแม้จะเป็นช่วงไข่ตก การกินยาคุมฉุกเฉินก็จะได้ผลตามปกติ หลังอสุจิผสมกับไข่ จะใช้เวลาอีกประมาณ 1-2 วันกว่าจะเดินทางกลับมาฝังตัวที่ผนังมดลูก ดังนั้นถ้าได้กินยาภายใน 72 ชั่วโมงหลังมีเพศสัมพันธ์ ยาจะออกฤทธิ์ได้อย่างเต็มที่ โอกาสตั้งครรภ์มีน้อย